Urang Bajau

Suku Bajau atau Suku Sama adolah  suku banso yang tanah asalnyo Kepulauan Sulu, Filipina Selatan. Suku iko marupokan suku nomaden yang hiduik di ateh lauik, sahinggo disabuik gipsi laut. Suku Bajau manggunokan bahaso Sama-Bajau. Suku Bajau sajak baratuih taun yang lalu alah manyebar ka negeri Sabah dan babagai wilayah Indonesia. Suku Bajau juo marupokan anak nageri di Sabah. Suku-suku di Kalimantan dipakirokan bamigrasi dari arah utara (Filipina) pado zaman prasejarah. Suku Bajau yang Muslim iko marupokan galombang tarakhir migrasi dari arah utara Kalimantan yang mamasuki pesisia Kalimantan Timua hinggo Kalimantan Salatan dan manduduaki pulau-pulau sakitarnyo, lebih dahulu dari pado kadatangan suku-suku Muslim dari rumpun Bugis yaitu suku Bugis, suku Mandar. 

 Pasebaran Suku Bajau 
Saat iko, Suku Bajau manyebar hampia di sagalo kapulauan Indonesia (terutama Indonesia Timur), bahkan sampai ka Madagaskar. Kabanyakan Suku Bajau yang manyebar mulai tingga manatap dan babaua jo suku-suku lain.

Wilayah yang tadapek suku Bajau di Indonesia, antaro lain:

 Kalimantan Timur (Berau, Bontang, Balikpapan dan lain-lain)
 Kalimantan Selatan (kabupaten Kotabaru) disabuik urang Bajau Rampa Kapis
 Sulawesi Selatan (Selayar)
 Sulawesi Tenggara
 Nusa Tenggara Barat
 Nusa Tenggara Timur (Pulau boleng, Seraya, Longos, Komodo jo sakitarnyo)
 Sapeken, Sumenep
 Wilayah Indonesia timur lainnyo.
Kalompok-kalompok suku Bajau ko ruponyo mampunyo pangatahuannyo surang tentang asa-usuanyo surang. Pado daerah Sulawesi Salatan urang Bajau tadapek di kampuang Bajoe, Kacamatan Tanette Riattang Kabupaten Bone. Kampuang ko talatak diantaro lakuak di duo samananjuang lawik. 

Ado duo versi asa-usua urang Bajau ko, nan partamo urang Bajau ko barasa dari Luwu. Kamudian sumber kaduo mangatokan urang Bajau ko barasa dari Johor yang manuruik Sijarahnyo urang ko iyolah kalompok pancarian tuan putri Johor yang hilang di pinggia pasia, kamudian kalompok yang mancari tuan putri ko akhirnyo sampai di tepian pantai karajaan Gowa, Sulawesi Salatan di maso nan lampau. 

Di Nusa tenggara timua urang bajau paliang indak tasebar di tigo tampek di wilayah kabupaten Flores Timur, yaitu di bibia pantai Meko-pulau Adonara, di lewoleba dan balauring-pulau lembata. Dari urang yang ado di tigo tampek tu juo di dapek katerangan yang babeda dan bavariasi tentang asa-usuanyo, ado yang mangatoan inyo iplah urang asli yang mandiami tampek dimano inyo tingga kini, dan yang lain mangatoan inyo barasa dari pulau Bajo dakek singapur (Sarong, 1991). 

 Pola iduik 
Pola iduik urang bajo pado umumnyo sacaro pasti indak bisa di katahui, bakpo budaya urang tu belum bisa di pahami dengan baik, karano sajak dahulu urang suku Bajau biaso pindah-pindah tampek tarui-manarui. Kabiasoan iko dapek dilakukan karano urang suku Bajau sabana dakek jo kahidupan di lawik, cuman iko satu-satunyo kabudayaan yang bisa awak simpuan kalau urang Bajau banyak mahabian harinyo di lawik dan batahan hiduik dari hasil mancari ikan jo kahidupan lain di daerah pasia maupun lawik.Melalatoa, M.J. (1995). Ensiklopedi suku bangsa di Indonesia: A-K. Ensiklopedi suku bangsa di Indonesia. Departemen Pendidikan dan Kebudayaan RI. hlm. 216–217. Diakses tanggal 2023-1-17

 Lagu dan tarian Bajau 

 tari daling kreasi kaltim
 IGAL LINGGISAN - Berau, Kalimantan Timur
 Tarian Khas Kampung Tanjung Batu, Kecamatan Pulau Derawan, Kabupaten Berau, Kalimantan Timur
 Lampa-Lampa Pisang
 TARIAN KOLABORASI TIGA SUKU ASLI BERAU BAJAU DAYAK. kabupaten Berau
 Tarian Igal Igal (Lagu Lampa Lampa Pisang)
 Lampa-Lampa Pisang
 Bajau Kotabaru Kalsel

 Rujuakan 

 Pranala lua 

 https://www.pressreader.com/indonesia/kompas/20170530/282437054075921
 http://www.nature.com/ejhg/journal/vaop/ncurrent/full/ejhg201788a.html?WT.feed_name=subjects_population-genetics

Kategori:Suku banso di Indonesia